Code Geass
Code Geass (jap. コードギアス 反逆のルルーシュ, Kōdo Giasu: Hangyaku no Rurūshu) – kompanijos „Sunrise“ sukurtas anime. Režisierius – Gorō Taniguchi, scenarijaus autorius – Ichirō Ōkouchi. Pirmas šio serialo sezonas buvo pradėtas rodyti Japonijoje 2006 m. spalio 5 d. Antras serialo sezono serijos „Code Geass: Lelouch of the rebellion R2“ buvo rodomos 2008 m. balandžio-rugsėjo mėn. 2018 m. buvo išleisti du Code Geass serijos filmai. Veiksmas vyksta Japonijoje, kurią okupavo Šventoji Britanijos Imperija. Pagrindinis protagonistas – septyniolikametis paauglys Lelouch, kuris trokšta sunaikinti Britanijos imperiją. 2007 m. 6-oje „Tokyo Anime Awards“ apdovanojimų teikimo ceremonijoje serialas pripažintas geriausiu televizijos anime-serialu .